જવાબ- પહેલા તો હું સ્પષ્ટતા કરવા માંગુ છું, કે આપણે યોગનું યોગા કરી નાંખ્યું છે, અને તાઈ જીનું વેસ્ટર્ન લોકોએ તાઈ ચી કરી નાંખ્યું છે. ચાઈનીઝ લોકો તેને તાઈ જી તરીકે ઓળખે છે. મારી દ્રષ્ટ્રીએ બન્ને માઈન્ડ અને બોડી ડેવલપમેન્ટ માટે આર્ટ, સાયન્સ અને ફિલોસોફી એકસાથે સંકળાયેલા છે. તાઈ ચીએ ચાઈનાની નેશનલ હેલ્થ એક્સરસાઈઝ છે. આપણાં યોગ પણ વર્ષોથી ભારતમાં છે, અને તેને આર્યુવૈદ સાથે સાંકળી લેવામાં આવે છે. તેના ફાયદાઓ વિશે જણાવું તો તાઈ ચીના અગણિત ફાયદાઓ છે. તાઈ ચી એક ફિલોસોફી છે, એક સીસ્ટમ ઓફ હેલ્થ એન્ડ હીલીંગ છે. તે સેલ્ફ ડીફેન્સ છે અને યોગ ભારતીય સાયન્સ સાથે જોડાયેલું છે, અને આત્મા સાથેના સંબધ છે. મારી દ્રષ્ટ્રીએ બન્નેનો હેતુ એ છે કે આપણે જે તનાવભરી જિંદગી જીવી રહ્યા છીએ જેમાં આપણને યોગ્ય એક્સરસાઈઝ નથી મળતી, આપણા શરીર પ્રત્યેની અવેરનેસ જતી રહી છે, વિચારો પણ બદલાયા છે. આ યોગ આપણને માનસિક શાંતિ પ્રદાન કરે છે. ફરક માત્ર એટલો છે કે તાઈ ચીએ માર્શલ આર્ટ છે, યોગા એ માર્શલ આર્ટ નથી. પણ યુવાનો તાઈ ચી પ્રત્યે વધુ આકર્ષિત થઈ રહ્યા છે, કારણ કે યુવાનોને થોડુક ચેલેન્જિંગ કરવું ગમે છે. થોડુ ડાયનેમિક હોય તો વધુ અપીલ કરે છે. અષ્ટાંગ યોગને પણ હમણાથી વધુ એટેન્શન મળી રહ્યું છે. યુવાનોએ અષ્ટાંગ યોગને સ્વીકાર્યો છે. યોગ એટલે હળવા આસન કરવાના કે હળવી કસરત કરવાની… એવી સામાન્ય છાપ પ્રવર્તે છે, પણ એવું નથી. ખાસ કરીને તેમાં જીમનેસ્ટિક્સનો ભાગ છે, એથલેટિક લાગે છે. બન્ને આર્ટ ખુબ ઝડપથી ફેલાઈ રહી છે.